Sagunt apagarà la llum de l’edifici de l’ajuntament, de l’Alt Forn i de l’església de Santa Maria en l’Hora del Planeta
28 de març 2019

![Imagen 1](/media/actualidad/PublishingImages/1 Políticos/Enric Arino c.jpg)![Imagen 2](/media/gfeir0n4/26_lhp-cuerpo.jpg)

La ciutat de Sagunt se sumarà a la simbòlica apagada mundial de “L’hora del Planeta” dissabte, 30 de març, quan de 20.30 a 21.30 hores s’enfosquisca l’edifici de l’ajuntament, l’Alt Forn i l’església de Santa Maria.

El regidor de Medi Ambient, Enric Ariño, ha declarat que esta apagada mundial “**és una crida d’atenció a la ciutadania perquè siguem conscients que la salut del planeta està molt lluny de ser bona i que té greus problemes pel mal ús de l’energia, principalment del consum d’energia basada en residus fòssils**”. El delegat ha recordat que este és un gest simbòlic “**perquè realment on té més impacte visual és en les grans ciutats que si tenen edificis públics molt il·luminats**” i que realment el que es pretén és atraure l’atenció de les consciències de la ciutadania per a fer un ús responsable de l’energia ja que “**tot indica que estem accelerant l’escalfament global**”.

Per este motiu “**demane la col·laboració de la ciutadania perquè faça el gest a casa de no encendre o al menys d’encendre les mínimes llums possibles a eixa hora, i que faça un ús responsable de l’energia durant els 365 dies de l’any que és on es troba el vertader problema**”, ha recalcat el regidor.​

*   [](http://www.facebook.com/sharer.php?u=https://aytosagunto.es/va/actualitat/sagunt-apagara-la-llum-de-l-edifici-de-l-ajuntament-de-l-alt-forn-i-de-l-esglesia-de-santa-maria-en-l-hora-del-planeta/ "Facebook")
*   [](http://twitter.com/share?url=https://aytosagunto.es/va/actualitat/sagunt-apagara-la-llum-de-l-edifici-de-l-ajuntament-de-l-alt-forn-i-de-l-esglesia-de-santa-maria-en-l-hora-del-planeta/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-apagara-la-llum-de-l-edifici-de-l-ajuntament-de-l-alt-forn-i-de-l-esglesia-de-santa-maria-en-l-hora-del-planeta/ "Linked In")
*   [](mailto:?body=https://aytosagunto.es/va/actualitat/sagunt-apagara-la-llum-de-l-edifici-de-l-ajuntament-de-l-alt-forn-i-de-l-esglesia-de-santa-maria-en-l-hora-del-planeta/)